कम दाम मिलने से किसानों ने सड़क पर फेंके आलू, खेतों में चराए मवेशी
30 फीसदी आलू कोल्ड स्टोरेट में पहुंचाया
आलू उत्पादक बड़े किसान अच्छे भाव मिलने की उम्मीद में आलू को मंडी में बेचने की जगह कोल्ड स्टोरेज में पहुंचाने लगे हैं। जिले में 25 कोल्ड स्टोरेज हैं। इनमें 25 लाख कट्टे (एक कट्टा 60 किलो) रखे जा सकते हैं। किसानों का हर कट्टे पर 225 रुपए किराया देना पड़ता है। वे अगस्त तक आलू रख सकते हैं। उसके बाद उन्हें 10 रुपए प्रति कट्टा प्रति माह ज्यादा चुकाना पड़ता है। अब तक उत्पादित आलू का 30 फीसदी कोल्ड स्टोरेज में पहुंच गया है।
मेढ़ पर फेंके आलू दिखाते जैन।
एक बीघा में लागत
बीज 18 हजार रुपए (10 कट्टे, 1800 रुपए कट्टा)
इफको 3300 रुपए (3 बोरी, 1100 रुपए बोरी)
यूरिया 320 (1 बोरी)
पोटाश 800 (1 बोरी)
सुपरफॉस 1200 (2 बोरी)
चौपाई 1200 रुपए
दवाई 500 रुपए
खुदाई दो हजार
बिजली बिल 500 रुपए
सिंचाई एक हजार
कुल 27420 रुपए
पैदावार 20-40 क्विंटल
मिल रहा चार से आठ हजार रुपए बीघा
नुकसान 22 हजार रुपए बीघा
आलू की तैयार फसल, जहां किसान कमल पाटीदार ने खुद मवेशी छोड़े।
भास्कर संवाददाता | उज्जैन
जिले के सबसे बड़े आलू उत्पादक (60 फीसदी) बाड़कुम्मेद के किसान परेशान हैं। कम दामों ने उनके आंसू निकाल दिए हैं। अब वे उपज सड़क पर फेंकने लगे हैं। तैयार फसल को निकालकर मंडी पहुंचाने की जगह खेतों में मवेशी चराए जा रहे हैं। खलिहान में बंधी बकरियां को भी आलू ही खिला रहे हैं। शनिवार को कृषि मंडी स्थित थोक सब्जी मंडी में थोक में आलू 50 पैसे से 2.50 रुपए और खेरची में पांच से आठ रुपए किलो बिक रहा है। किसान कमल पाटीदार, इंदर पाटीदार, अशोक जैन का कहना है कि लागत मूल्य भी नहीं निकल रहा है। ये हाल बाढ़कुम्मेद के ही नहीं हैं। जिले के सभी आलू उत्पादक परेशान हैं।
कम भाव की तीन वजह
बाहरी मांग कम : उप्र, राजस्थान और महाराष्ट्र में एक साथ आलू आने से बाहरी मंडियों में मांग कम या नहीं के बराबर हो गई है।
बहुराष्ट्रीय कंपनियों की मोनोपाली : बहुराष्ट्रीय कंपनियां किसानों को महंगे दाम पर बीज को बेचती है लेकिन जब उपज लेने की बारी आती है तो औने-पौने दाम लगा दिए जाते हैं।
आवक ज्यादा : पिछले साल जिले में 10 हजार हेक्टेयर में आलू बोया गया था। इस वर्ष 12500 हैक्टेयर में आलू लगाया गया है। इससे आवक भी बढ़ी है।
hin_Deva bho_Deva hin_Deva hin_Deva bho_Deva hin_Deva hin_Deva hin_Deva kas_Deva awa_Deva awa_Deva awa_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva